               EUROPSKA KOMISIJA
            Bruxelles, 17.6.2016.
            COM(2016) 400 final
            2016/0186(COD)
            Prijedlog
            ODLUKE EUROPSKOG PARLAMENTA I VIJEĆA
            o izmjeni Odluke br. 445/2014/EU o uspostavljanju inicijative Unije za Europske prijestolnice kulture u razdoblju od 2020. do 2033.
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

                  Odluka br. 445/2014/EU
                     1
                   temelj je za naslove inicijative Europska prijestolnica kulture (EPK) u razdoblju od 2020. do 2033. U Prilogu Odluci nalazi se kronološki popis u kojem je naznačeno kad koja država članica ima pravo biti domaćinom inicijative (dvije države članice svake godine). Natječaji za dodjelu naslova Europske prijestolnice kulture počinju šest godina prije godine naslova time što relevantno nacionalno tijelo objavi poziv za podnošenje prijava.

                  Za razliku od prethodne, Odluke br. 1622/2006/EZ
                     2
                  , u Odluci br. 445/2014/EU inicijativa je proširena na zemlje kandidatkinje i potencijalne kandidate za članstvo u Europskoj uniji ako oni na datum objave poziva za podnošenja prijava sudjeluju u programu Kreativna Europa ili u kasnijim programima Unije za potporu kulture. Zbog toga svake treće godine od 2021. (tj. 2021., 2024., 2027., 2030. i 2033.) gradovi u zemljama kandidatkinjama ili potencijalnim kandidatima mogu nositi naslov. Ti natječaji također počinju najmanje šest godina prije godine naslova time što Komisija objavi poziv na podnošenje prijava.

                  Međutim, Odluka br. 445/2014/EU ne obuhvaća zemlje Europskog udruženja slobodne trgovine koje su stranke Sporazuma o Europskom gospodarskom prostoru (dalje u tekstu: zemlje EFTA-e EGP-a) (Norveška, Island i Lihtenštajn). Zbog toga gradovi u tim zemljama ne mogu nositi naslov EPK između 2020. i 2033.

                  Kako bi se osnažile kulturne veze između Europske unije i zemalja EFTA-e EGP-a, predložena je izmjena Odluke br. 445/2014/EU kako bi se gradovima iz zemalja EFTA-e EGP-a koji sudjeluju u programu Kreativna Europa ili kasnijim programima Unije za potporu kulture omogućilo prijavljivanje za naslov EPK-a.

                  Ta bi izmjena bila u skladu s člankom 167. stavkom 3. Ugovora o funkcioniranju Europske unije prema kojemu Unija i države članice podupiru suradnju s trećim zemljama […] u području kulture […].

                  Uz to, uključivanje zemalja EFTA-e EGP-a bilo bi u skladu s člankom 81. Sporazuma o EGP-u i člankom 13. Protokola 31 o suradnji u posebnim područjima izvan četiriju sloboda.

               2.PRAVNA OSNOVA, SUPSIDIJARNOST I PROPORCIONALNOST

               Ovim se prijedlogom mijenja Odluka br. 445/2014/EU o uspostavljanju inicijative Unije za Europske prijestolnice kulture u razdoblju od 2020. do 2033. pa je stoga njezina pravna osnova ista, članak 167. stavak 5. UFEU-a.

               •Supsidijarnost

               Budući da je Odluka br. 445/2014/EU pravni akt EU-a, može se izmijeniti samo jednakovrijednim pravnim aktom. Države članice ne mogu djelovati pojedinačno.

               •Proporcionalnost

                  Vidjeti gore. Nema drugih mogućnosti kojima bi se gradovima iz zemalja EFTA-e EGP-a omogućilo sudjelovanje u inicijativi EPK.

               •Odabir instrumenta

               Vidjeti gore. Predloženi instrument: odluka.

               •Javno savjetovanje

               Komisija je u pripremi prijedloga odluke za inicijativu EPK za naslove od 2020. do 2033. organizirala javno savjetovanje od 27. listopada 2010. do 12. siječnja 2011. Primila je 212 odgovora. Među ostalim, postavljeno je pitanje može li se inicijativa EPK otvoriti zemljama koje nisu države članice EU-a.
                  3
                Budući da je bilo pozitivnih i negativnih mišljenja o toj ideji, Komisija je tada odlučila predložiti djelomično otvaranje inicijative zemljama koje nisu članice EU-a, ali ograničiti ga na zemlje koje žele punopravno članstvo u EU-u.

               Komisija smatra da nisu potrebna dodatna savjetovanja jer je cilj prijedloga nove odluke samo (malo) proširiti pristup inicijativi EPK tako da ona obuhvati zemlje EFTA-e EGP-a.

               3.UTJECAJ NA PRORAČUN

               Kao što je bilo i dosad na temelju Odluke br. 445/2014/EU, prijedlog Komisije ne utječe izravno na proračun jer su nagrada „Melina Mercouri” i trošak članova stručnog povjerenstva koje imenuju tijela i institucije EU-a ili obuhvaćeni postojećim sredstvima programa Kreativna Europa za financijski okvir 2014. – 2020. ili će za godine nakon 2020. biti obuhvaćeni kasnijim programima Unije za potporu kulture. Nadalje, na temelju prijedloga neće se povećati broj Europskih prijestolnica kulture u razdoblju od 2020. do 2033. jer će se gradovi iz zemalja EFTA-e EGP-a natjecati s gradovima iz država kandidatkinja i potencijalnih kandidata koji već sudjeluju u natječaju.

               4.OSTALI ELEMENTI

               Komisija u prijedlogu predlaže:

               otvaranje inicijative EPK za sudjelovanje gradova iz zemalja EFTA-e EGP-a koji na datum objave poziva za podnošenja prijava sudjeluju u programu Kreativna Europa ili u kasnijim programima Unije za potporu kulture;

               u tom kontekstu, proširivanje otvorenog natječaja za gradove iz država kandidatkinja i potencijalnih kandidata na gradove iz zemalja EFTA-e EGP-a;

               mogućnost da grad iz države kandidatkinje, potencijalnog kandidata ili zemlje EFTA-e EGP-a nosi naslov EPK 2028. umjesto 2027. kako bi se tim zemljama omogućilo pregovaranje o sudjelovanju u programu Unije za potporu kulture koji će uslijediti nakon programa Kreativna Europa u razdoblju od 2021. do 2027. prije nego što Komisija objavi odgovarajući poziv za podnošenje prijava najmanje šest godina prije godine naslova;

               mijenjanje kalendara u Prilogu Odluci br. 445/2014/EU u skladu s navedenim.

               2016/0186 (COD)

               Prijedlog

               ODLUKE EUROPSKOG PARLAMENTA I VIJEĆA

               o izmjeni Odluke br. 445/2014/EU o uspostavljanju inicijative Unije za Europske prijestolnice kulture u razdoblju od 2020. do 2033.

               (Tekst značajan za EGP)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 167. stavak 5.,

               uzimajući u obzir prijedlog Europske komisije,

               nakon dostavljanja nacrta zakonodavnog akta nacionalnim parlamentima,

               uzimajući u obzir mišljenje Odbora regija
                  4
               ,

               djelujući u skladu s redovnim zakonodavnim postupkom,

               budući da:

               (1)Cilj je Odluke br. 445/2014/EU Europskog parlamenta i Vijeća
                  5
                zaštita i promicanje kulturne raznolikosti i naglašavanje zajedničkih obilježja tih kultura uz povećavanje osjećaja građana da pripadaju zajedničkom kulturnom prostoru. Cilj je te Odluke i poticanje kulturnog doprinosa dugoročnom razvoju gradova u skladu s njihovim strategijama i prioritetima.

               (2)U članku 3. Odluke br. 445/2014/EU propisuje se da pristup inicijativi Unije Europska prijestolnica kulture imaju samo gradovi iz država članica, zemalja kandidatkinja, potencijalnih kandidata ili zemalja koje pristupaju Uniji u okolnostima utvrđenima u članku 3. stavku 5. te Odluke.

               (3)Inicijativa Unije trebala bi biti otvorena, podložno određenim uvjetima, gradovima iz zemalja Europskog udruženja slobodne trgovine koje su stranke Sporazuma o Europskom gospodarskom prostoru (dalje u tekstu: zemlje EFTA-e EGP-a) radi jačanja kulturnih veza između tih zemalja i Europske unije u skladu s člankom 81. Sporazuma o Europskom gospodarskom prostoru.

               (4)Međutim, tijekom razdoblja obuhvaćenog tom Odlukom, odnosno od 2020. do 2033., zbog jednakosti s gradovima iz država članica, gradovi iz zemalja EFTA-e EGP-a smiju sudjelovati samo u jednom natječaju za naslov. Također, svakoj bi zemlji EFTA-e EGP-a trebalo dopustiti da nosi naslov samo jedanput tijekom tog razdoblja.

               (5)Država kandidatkinja, potencijalni kandidat ili zemlja EFTA-e EGP-a trebala bi biti domaćinom Europske prijestolnice kulture 2028. umjesto 2027. kako bi se tim zemljama omogućilo pregovaranje o sudjelovanju u programu Unije za potporu kulture koji će uslijediti nakon programa Kreativna Europa u razdoblju od 2021. do 2027. prije nego što se objavi odgovarajući poziv za podnošenje prijava najmanje šest godina prije godine naslova.

               (6)Odluku br. 445/2014/EU trebalo bi stoga na odgovarajući način izmijeniti,

               DONIJELI SU OVU ODLUKU:

               Članak 1.

               Odluka br. 445/2014/EU mijenja se kako slijedi:

               1. članak 3. mijenja se kako slijedi:

               (a) stavak 2. zamjenjuje se sljedećim:

               „2. Broj gradova nositelja naslova u određenoj godini („godina naslova”) ne može biti veći od tri.

               Naslov se dodjeljuje svake godine najviše jednom gradu u svakoj od dviju država članica navedenih u kalendaru u Prilogu („kalendar”) te, u odgovarajućim godinama, jednom gradu iz zemlje EFTA-e EGP-a ili jednom gradu iz zemlje kandidatkinje ili potencijalnog kandidata ili jednom gradu iz zemlje koja pristupa Uniji u okolnostima određenima stavkom 5.”;

               (b) stavak 4. zamjenjuje se sljedećim:

               „4. Gradovi u zemljama EFTA-e EGP-a, zemljama kandidatkinjama i potencijalnim kandidatima koji sudjeluju u programu Kreativna Europa ili kasnijim programima Unije koji podupiru kulturu na dan objave poziva za podnošenje prijava navedenog u članku 10. stavku 2. mogu se prijaviti za naslov na godinu dana u okviru otvorenog natječaja koji se organizira svake tri godine u skladu s kalendarom.

               Gradovi u zemljama EFTA-e EGP-a, zemljama kandidatkinjama i potencijalnim kandidatima smiju sudjelovati samo u jednom natječaju tijekom razdoblja od 2020. do 2033.

               Svaka zemlja EFTA-e EGP-a, zemlja kandidatkinja ili potencijalni kandidat smije nositi naslov samo jedanput tijekom razdoblja od 2020. do 2033.”;

               2. članak 10. mijenja se kako slijedi:

               (a) naslov se zamjenjuje sljedećim:

               „Predodabir i odabir u zemljama EFTA-e EGP-a, zemljama kandidatkinjama i potencijalnim kandidatima”;

               (b) stavak 1. zamjenjuje se sljedećim:

               „1. Komisija je odgovorna za organizaciju natječaja u gradovima zemalja EFTA-e EGP-a, zemalja kandidatkinja i potencijalnih kandidata.”;

               (c) u stavku 6., prvi podstavak zamjenjuje se sljedećim:

               „6. Povjerenstvo objavljuje izvješće o odabiru prijava gradova kandidata koji su ušli u uži izbor zajedno s preporukom za imenovanje najviše jednog grada u jednoj zemlji EFTA-e EGP-a, zemlji kandidatkinji ili potencijalnom kandidatu.”;

               3. u članku 11., stavak 2. zamjenjuje se sljedećim:

               „2. U slučaju zemalja EFTA-e EGP-a, zemalja kandidatkinja i potencijalnih kandidata, Komisija imenuje jedan grad koji će nositi naslov u odgovarajućim godinama na temelju preporuka navedenih u izvješću o odabiru koje sastavlja povjerenstvo, i o tom imenovanju, najkasnije četiri godine prije početka godine naslova, izvješćuje Europski parlament, Vijeće, Komisiju i Odbor regija.”;

               4. članak 13. mijenja se kako slijedi:

               (a) u stavku 2. drugi podstavak zamjenjuje se sljedećim:

               „Država članica ili zemlja EFTA-e EGP-a ili zemlja kandidatkinja ili potencijalni kandidat može imenovati jednog promatrača da prisustvuje tim sastancima.”;

               (b) u stavku 3. drugi podstavak zamjenjuje se sljedećim:

               „Povjerenstvo svoja izvješća o praćenju šalje Komisiji te imenovanim gradovima i s njima povezanoj državi članici ili zemlji EFTA-e EGP-a ili zemlji kandidatkinji ili potencijalnom kandidatu.”;

               5. Prilog se zamjenjuje tekstom u Prilogu ovoj Odluci.

               Članak 2.

               Ova Odluka stupa na snagu dvadesetog dana od dana objave u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  Odluka br. 445/2014/EU Europskog parlamenta i Vijeća od 16. travnja 2014. o uspostavljanju inicijative Unije za Europske prijestolnice kulture u razdoblju od 2020. do 2033. i o stavljanju izvan snage Odluke br. 1622/2006/EZ (SL L 132, 3.5.2014., str. 1.).

                     (2)
                  Odluka br. 1622/2006/EZ Europskog parlamenta i Vijeća od 24. listopada 2006. o utvrđivanju djelovanja Zajednice za manifestaciju Europska prijestolnica kulture za godine od 2007. do 2019. (SL L 304, 3.11.2006., str. 1.).

                     (3)
                  Analiza rezultata savjetovanja:

                     http://ec.europa.eu/programmes/creative-europe/actions/documents/ecoc/consultation-analysis-results_en.pdf

                     (4)
                  SL C , , str. .

                     (5)
                  Odluka br. 445/2014/EU Europskog parlamenta i Vijeća od 16. travnja 2014. o uspostavljanju inicijative Unije za Europske prijestolnice kulture u razdoblju od 2020. do 2033. i o stavljanju izvan snage Odluke br. 1622/2006/EZ (SL L 132, 3.5.2014., str. 1.).

    ---documentbreak---

               EUROPSKA KOMISIJA
            Bruxelles, 17.6.2016.
            COM(2016) 400 final
            PRILOG
            Prijedlogu ODLUKE EUROPSKOG PARLAMENTA I VIJEĆA o izmjeni Odluke br. 445/2014/EU o uspostavljanju inicijative Unije za Europske prijestolnice kulture u razdoblju od 2020. do 2033.

               PRILOG

               Prijedlogu ODLUKE EUROPSKOG PARLAMENTA I VIJEĆA o izmjeni Odluke br. 445/2014/EU o uspostavljanju inicijative Unije za Europske prijestolnice kulture u razdoblju od 2020. do 2033.

               KALENDAR

                        2020.

                        Hrvatska

                        Irska

                        2021.

                        Rumunjska

                        Grčka

                        Zemlja kandidatkinja ili potencijalni kandidat

                        2022.

                        Litva

                        Luksemburg

                        2023.

                        Mađarska

                        Ujedinjena Kraljevina

                        2024.

                        Estonija

                        Austrija

                        Zemlja EFTA-e EGP-a, zemlja kandidatkinja ili potencijalni kandidat
                           1

                        2025.

                        Slovenija

                        Njemačka

                        2026.

                        Slovačka

                        Finska

                        2027.

                        Latvija

                        Portugal

                        2028.

                        Češka

                        Francuska

                        Zemlja EFTA-e EGP-a, zemlja kandidatkinja ili potencijalni kandidat

                        2029.

                        Poljska

                        Švedska

                        2030.

                        Cipar

                        Belgija

                        Zemlja EFTA-e EGP-a, zemlja kandidatkinja ili potencijalni kandidat

                        2031.

                        Malta

                        Španjolska

                        2032.

                        Bugarska

                        Danska

                        2033.

                        Nizozemska

                        Italija

                        Zemlja EFTA-e EGP-a, zemlja kandidatkinja ili potencijalni kandidat

                     (1)
                  Ako ova Odluka stupi na snagu prije vremena za objavu poziva na podnošenje prijava za natječaj za 2024., dakle šest godina prije godine naslova.


               EUROPSKA KOMISIJA
            Bruxelles, 19.2.2016.
            COM(2016) 77 final
            2016/0048(NLE)
            Prijedlog
            ODLUKE VIJEĆA
            o stajalištu koje je potrebno zauzeti u ime Europske unije u Međunarodnoj pomorskoj organizaciji tijekom 40. sjednice Odbora za olakšice, 69. sjednice Odbora za zaštitu morskog okoliša i 96. sjednice Odbora za pomorsku sigurnost o donošenju izmjena Konvencije o olakšicama, Priloga IV. Konvenciji MARPOL, pravila II-2/13. i II-2/18. Konvencije SOLAS te Kodeksa o sustavima za zaštitu od požara i Kodeksa o poboljšanom programu nadzora iz 2011.

               OBRAZLOŽENJE

               1.UVOD

               Trenutačni prijedlog Komisije odnosi se na stajalište u pogledu šest izmjena, koje su pojedinačno navedene u podnaslovima u nastavku, koje će Unija zauzeti na 40. sjednici IMO-ova Odbora za olakšice (FAL 40), 69. sjednici IMO-ova Odbora za zaštitu morskog okoliša (MEPC 69) i 96. sjednici IMO-ova Odbora za pomorsku sigurnost (MSC 96).

               1.1 Opće preispitivanje Konvencije o olakšicama

               Na 39. sjednici Odbora za olakšice (FAL 39) odobrene su izmjene priloga Konvenciji o olakšicama (Konvencija FAL), s ciljem da na sljedećoj sjednici budu donesene, nakon dogovora na 35. sjednici o pokretanju sveobuhvatne revizije Konvencije u cilju osiguravanja da se Konvencijom ispunjavaju sadašnje i buduće potrebe sektora pomorskog prijevoza kao i da se njezine odredbe moderniziraju uzimajući u obzir promjene u području elektroničkog prijenosa informacija i podataka te u vezi s konceptom jedinstvenog prozora.

               Za EU su posebno važna pitanja zahtjeva za uključivanje broja vize na popis putnika, ako je primjenjivo, i pitanje ispunjavanja obveza u pogledu službenih postupaka prijave u elektroničkom obliku.

               Između Konvencije FAL i zakonodavstva EU-a i dalje postoje određene nepodudarnosti u pogledu standarda 2.6.1. (koji se odnosi na podatke čije uključivanje na popis posade zahtijevaju nadležna tijela javne uprave), standarda 2.23., standarda 3.10., standarda 3.10.2., standarda 3.45. i preporučene prakse 3.21. U skladu s člankom VIII. Konvencije FAL ugovorne vlade obavješćuju glavnog tajnika IMO-a o takvim nepodudarnostima.

               Te su izmjene Konvencije FAL navedene u Prilogu 1. izvješću s 39. sjednice Odbora za olakšice (FAL 39/16). U stavku 4.43. izvješća s 39. sjednice Odbora za olakšice navodi se da će se te izmjene donijeti na njegovoj 40. sjednici.

               1.2.Izmjene pravila 1. i 11. iz Priloga IV. Konvenciji MARPOL u pogledu zahtjeva za posebna područja

               Na 68. sjednici Odbora za pomorsku sigurnost i zaštitu morskog okoliša (MEPC 68) razmatralo se je li primljen dovoljan broj obavijesti o dostupnosti lučkih objekata za prihvat u skladu s pravilom 13. iz Priloga IV. Konvenciji MARPOL kako bi odredbe o posebnom području u Baltičkom moru mogle stupiti na snagu i kako bi se moglo utvrditi područje u kojem će se primjenjivati odredbe o posebnom području, uzimajući u obzir da je obavijesti dostavilo samo osam od devet baltičkih država.

               Postignut je dogovor da je primljeno dovoljno obavijesti i da se stoga mogu utvrditi datumi stupanja na snagu posebnog područja kako je definirano u dokumentu MEPC 68/10/2. Utvrđeno je da se predložena definicija područja razlikuje od one definirane u Prilogu IV. Konvenciji MARPOL te da su potrebne izmjene Priloga IV. Konvenciji MARPOL kako bi na snagu stupila nova definicija posebnog područja kako je definirana u dokumentu MEPC 68/10/2.

               Te izmjene pravila 1. i 11. iz Priloga IV. Konvenciji MARPOL navedene su u Prilogu dokumentu MEPC 69/3/3 s ciljem donošenja na 69. sjednici MEPC-a, kako je navedeno u stavku 10.22. izvješća sa 68. sjednice MEPC-a (MEPC 68/21). U skladu s člankom 16. Konvencije MARPOL tajništvo IMO-a poslalo je izmjene svim strankama okružnicom br. 3591 od 7. listopada 2015., uključujući i nacrt rezolucije MEPC-a o njihovu donošenju.

               1.3.Izmjene pravila II-2/13. Konvencije SOLAS

               Na 95. sjednici Odbora za pomorsku sigurnost (MSC) odobren je nacrt izmjena pravila II-2/13. Konvencije SOLAS kojima će se utvrditi zahtjevi za ocjenjivanje putova za napuštanje analizom napuštanja broda u ranim fazama projektiranja, koji će se primjenjivati na nove ro-ro brodove za prijevoz putnika i druge putničke brodove koji prevoze više od 36 putnika. Analiza se primjenjuje, koliko je to izvedivo, kako bi se utvrdila i otklonila mogućnost zastoja koji bi mogao nastati tijekom napuštanja broda zbog uobičajenog kretanja putnika i posade putovima za napuštanje, uključujući i mogućnost da će se posada morati kretati tim putovima suprotno smjeru kretanja putnika. Usto će se analiza upotrijebiti kako bi se dokazalo da su planovi za napuštanje dovoljno fleksibilni da se njima predviđa mogućnost da zbog nesreće nisu dostupni neki putovi za napuštanje, postaje za okupljanje, postaje za ukrcaj ili plovila za preživljavanje.

               Te su izmjene navedene u Prilogu 14. izvješću MSC 95/22/Add.2. U stavku 10.19. izvješća s 95. sjednice Odbora za pomorsku sigurnost (MSC 95/22) navodi se da će se te izmjene donijeti na njegovoj 96. sjednici.

               1.4.Izmjene pravila II-2/18. Konvencije SOLAS u pogledu površina za slijetanje helikoptera na ro-ro putničke brodove za nove brodove, povezane s novim poglavljem 17. Kodeksa o sustavima za zaštitu od požara.

               Poglavlje II.-2/18. Konvencije SOLAS sadržava zahtjeve za opremu za prihvat helikoptera. Cilj je tih izmjena Konvencije SOLAS uvesti smjernice za odobrenje uređaja za gašenje požara na opremi za prihvat helikoptera pjenom iz okružnice IMO-a MSC.1/Circ.1431. od 22. lipnja 2012. s ciljem da odredbe iz tog pisma postanu obvezne. To znači da sustav za gašenje pjenom mora biti u skladu s tim smjernicama. Te su izmjene odobrene na 92. sjednici Odbora za pomorsku sigurnost (MSC 92) s ciljem usvajanja na njegovoj 93. sjednici (MSC 93).

               U vezi s predviđenim donošenjem izmjena na 93. sjednici MSC-a Vijeće je donijelo Odluku 2014/280/EU od 8. svibnja 2013.
                  1
                kojom se predviđa zauzimanje stajališta da se EU slaže s donošenjem izmjena pravila II-2/18. Konvencije SOLAS.

               Međutim tijekom faze donošenja Odbor za pomorsku sigurnost odlučio je na svojoj 93. sjednici vratiti pododboru IMO-a za brodske sustave i opremu (SSE 2) nacrt izmjena na dodatno razmatranje na njegovoj drugoj sjednici.

               Nakon ishoda sjednice pododbora SSE 2, povezano s nacrtom izmjena pravila II-2/18. Konvencije SOLAS, Odbor za pomorsku sigurnost naveo je na svojoj 95. sjednici da je pododbor SSE 2 pripremio za odobrenje i novo poglavlje 17. Kodeksa o sustavima za zaštitu od požara (Kodeks FSS) o uređajima za gašenje požara na opremi za prihvat helikoptera pjenom s ciljem njegova donošenja na 96. sjednici. Na temelju odluke o pripremanju novog poglavlja 17. Kodeksa o sustavima za zaštitu od požara pododbor SSE 2 zatražio je od Odbora za pomorsku sigurnost da na svojoj 95. sjednici razmotri preinake u nacrtu izmjena pravila II-2/18. Konvencije SOLAS s ciljem donošenja na 96. umjesto na 95. sjednici usporedno s donošenjem novog poglavlja 17. Kodeksa FSS.

               Stoga su tako preinačene izmjene pravila II-2/18. Konvencije SOLAS ponovno uključene u ovaj Prijedlog odluke Vijeća jer će se one dodatno razmotriti na 96. sjednici Odbora za pomorsku sigurnost s ciljem donošenja usporedno s novim poglavljem 17. Kodeksa FSS.

               Ove preinake izmjena pravila II-2/18. Konvencije SOLAS navedene su u Prilogu 2. dokumentu SSE 2/20. U stavku 12.16. izvješća s 95. sjednice Odbora za pomorsku sigurnost (MSC 95/22) navodi se da će se te izmjene donijeti na 96. sjednici Odbora za pomorsku sigurnost (MSC). Novo poglavlje 17. Kodeksa FSS navedeno je u točki 2. Priloga 18. izvješću s 95. sjednice Odbora za pomorsku sigurnost (MSC 95/22/Add. 2). U stavku 12.15. izvješća s 95. sjednice Odbora za pomorsku sigurnost (MSC 95/22) navodi se da će se te izmjene donijeti na njegovoj 96. sjednici.

               1.5.Revidirano poglavlje 8. Kodeksa o sustavima za zaštitu od požara u pogledu sustava automatskog raspršivanje, otkrivanja požara i protupožarnog alarma

               Zbog kvarova sustava za automatsko raspršivanje prouzročenih nakupljanjem naslaga minerala ili začepljenja zbog njih Odbor za pomorsku sigurnost odobrio je na 95. sjednici nacrt izmjena poglavlja 8. Kodeksa o sustavima za zaštitu od požara (Kodeks FSS) kojima se propisuje obraćanje posebne pozornosti na specifikaciju kvalitete vode koju dostavlja proizvođač sustava s ciljem sprečavanja unutarnje korozije i začepljenja raspršivača.

               Upute proizvođača za stavljanje u pogon, provjeru i održavanje moraju sadržavati i specifikacije kvalitete vode koja se mora upotrebljavati tijekom radnog vijeka sustava, a kvaliteta vode mora biti aktivno praćena na plovilu.

               Te su izmjene navedene u točki 1. Priloga 18. izvješću MSC 95/22/Add.2. U stavku 12.11. izvješća s 95. sjednice Odbora za pomorsku sigurnost (MSC 95/22) navodi se da će se te izmjene donijeti na njegovoj 96. sjednici.

               1.6.Izmjene Kodeksa o poboljšanom programu nadzora iz 2011.

               IMO-ovim Programom procjene stanja (CAS) utvrđen je okvir za pojačanu inspekciju brodova starijih od 15 godina. Poboljšanim programom inspekcija tijekom pregleda brodova za rasuti teret i tankera za prijevoz ulja, odnosno Poboljšanim programom nadzora (ESP), utvrđeno je kako se provodi takva pojačana inspekcija. Budući da se ciljevi Programa procjene stanja (CAS) postižu Poboljšanim programom nadzora (ESP), ESP se u CAS-u navodi kao alat kojim se to omogućuje. Te izmjene Kodeksa o poboljšanom programu odnose se na usklađivanje izraza povezanih s priznatim organizacijama u cijelom Kodeksu. Predložene su izmjene uredničke prirode. Stoga je na 95. sjednici MSC-a dogovoreno da će se pripremiti ispravak Priloga 2. izvješću s 94. sjednice MSC-a (MSC 94/21) s ciljem uključivanja navedenih izmjena u izvorni tekst Rezolucije MSC.381(94) o izmjenama Međunarodnog kodeksa o poboljšanom programu inspekcija tijekom pregleda brodova za rasuti teret i tankera iz 2011. (Kodeks ESP iz 2011.).

               Te su izmjene navedene u Prilogu 15. izvješću MSC 95/22/Add.2. U stavku 10.26. izvješća s 95. sjednice Odbora za pomorsku sigurnost (MSC 95/22) navodi se da će se te izmjene donijeti na 96. sjednici MSC-a.

               2.DONOŠENJE IZMJENA U OKVIRU IMO-a

               2.1.Donošenje izmjena

               Izmjene navedene u prethodnim točkama od 1.1. do 1.6. odobrene su na 39. sjednici Odbora za olakšice od 22. do 26. rujna 2014., 68. sjednici Odbora za zaštitu morskog okoliša od 11. do 15. svibnja 2015. i 95. sjednici Odbora za pomorsku sigurnost od 3. do 12. lipnja 2015. te će biti podnesene na donošenje Odboru za olakšice na 40. sjednici od 4. do 8. travnja 2016., Odboru za zaštitu morskog okoliša na 69. sjednici od 18. do 22. travnja 2016. te Odboru za pomorsku sigurnost na 96. sjednici od 11. do 20. svibnja 2016.

               2.2.Prihvaćanje

               Nakon što ih odobre i donesu ta tri odbora, izmjene koje su navedene u prethodnim točkama od 1.1. do 1.6. bit će upućene na odobravanje odgovarajućim ugovornim strankama.

               3.MJERODAVNO ZAKONODAVSTVO EU-a I NADLEŽNOST EU-a

               3.1.Opće preispitivanje Konvencije o olakšicama

               Područje primjene Direktive 2010/65/EU Europskog parlamenta i Vijeća o službenom postupku prijave za brodove koji dolaze u luke i/ili odlaze iz luka država članica i o stavljanju izvan snage Direktive 2002/6/EZ obuhvaća pojednostavnjivanje i usklađivanje administrativnih postupaka koji se primjenjuju u pomorskom prometu uvođenjem obveze elektroničkog prijenosa informacija i pojednostavnjivanjem službenih postupaka prijave. Službeni postupci prijave navedeni u Prilogu toj Direktivi razvrstani su u tri kategorije: a) pravni akti Unije, b) obrasci FAL i službeni postupak u skladu s Konvencijom FAL i c) ostali službeni postupci propisani nacionalnim zakonodavstvom. Kako bi se osigurala uporaba specifikacija elektroničkih obrazaca ako su primjenjivi, procjenjuje se uporaba obrazaca FAL u EU-u i utvrđuje se opseg informacija koje se zahtijevaju pravnim aktima Unije i obrascima FAL. Člankom 7. Direktive propisuje se da države članice nakon 1. lipnja 2015. obrasce FAL za obavljanje službenog postupka prijave prihvaćaju isključivo u elektroničkom obliku.

               Zahtjev za uključivanje broja vize na popis posade i putnika, ako je primjenjivo, proizlazi iz točke 3.1.2. Priloga VI. Uredbi (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (uključeno u točku A.2. Priloga Direktivi 2010/65/EU).

               Stoga bi se općim preispitivanjem Konvencije FAL utjecalo na Direktive 2010/65/EU i Uredbu (EZ) br. 562/2006.

               3.2.Izmjene pravila 1. i 11. iz Priloga IV. Konvenciji MARPOL u pogledu zahtjeva za posebna područja

               Osiguravanje dostupnosti primjerenih lučkih uređaja u isključivoj je nadležnosti EU-a na temelju članka 4. Direktive 2000/59/EZ Europskog parlamenta i Vijeća o lučkim uređajima za prihvat brodskog otpada i ostataka tereta. Obveza osiguravanja lučkih uređaja za prihvat u skladu s Pravilom 12.a iz Rezolucije MEPC.200(62) utječe na temu koja je obuhvaćena tom Direktivom. Izmjene Priloga IV. Konvenciji MARPOL kojima se utvrđuju datumi stupanja na snagu određivanja dijela Baltičkog mora koji će postati posebno područje, koje su sada u nacrtu, bit će obvezujuće za Uniju ako ih IMO donese.

               3.3.Izmjene pravila II-2/13. Konvencije SOLAS o analizi napuštanja putničkih brodova

               Pravilom II-2/13. Konvencije SOLAS uređuju se pitanja načina napuštanja broda. Izmjenama koje bi se trebale donijeti na 96. sjednici Odbora za pomorsku sigurnost i kojima bi se izmijenilo pravilo II-2/13. Konvencije SOLAS utjecalo bi se na pravo EU-a zbog primjene Direktive 2009/45/EZ o sigurnosnim pravilima i normama za putničke brodove. Člankom 6. stavkom 2. točkom (a) podtočkom i. utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974. s izmjenama. Nadalje, Direktiva 2009/45/EZ sadržava detaljna pravila o putovima za napuštanje na ro-ro putničkim brodovima klasa B, C i D, kako su utvrđena u stavku 6-1. dijela B poglavlja II. Priloga I. toj Direktivi.

               3.4.Izmjene pravila II-2/18. Konvencije SOLAS u pogledu površina za slijetanje helikoptera na ro-ro putničke brodove za nove brodove povezane s novim poglavljem 17. Kodeksa o sustavima za zaštitu od požara

               Unija je poglavljem II-2. Priloga I. Direktivi 2009/45/EZ propisala zahtjeve za osiguravanje površina za slijetanje helikoptera. U pravilu 18. iz dijela B tog poglavlja posebno je propisano da „brodovi opremljeni helidromima moraju ispunjavati zahtjeve iz pravila 18. dijela G u poglavlju II-2 Konvencije SOLAS, kako je revidirana od 1. siječnja 2003.” Člankom 6. stavkom 2. točkom (a) podtočkom i. utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974. s izmjenama. Zbog toga, budu li prethodno navedene izmjene donesene, zahtjevi propisani Direktivom 2009/45/EZ u pogledu površina za slijetanje helikoptera na ro-ro putničkim brodovima trebat će se revidirati.

               Nadalje, pravilom 2. iz dijela A poglavlja II-2. Priloga I. Direktivi 2009/45/EZ propisuje se primjena Kodeksa o sustavima za zaštitu od požara koji je donesen rezolucijom MSC.98(73) na brodove klasa B, C i D izgrađene 1. siječnja 2003. ili nakon tog datuma.

               Stoga bi se izmjenama Konvencije SOLAS i novim poglavljem 17. Kodeksa o sustavima za zaštita od požara koje treba donijeti na 96. sjednici MSC-a moglo utjecati na zahtjeve za površine za slijetanje helikoptera utvrđene Direktivom 2009/45/EZ jer će njima biti utvrđeni okviri za moguće izmjene tih pravila.

               3.5.Revidirano poglavlje 8. Kodeksa o sustavima za zaštitu od požara u pogledu sustava automatskog rasprskivanja, otkrivanja požara i protupožarnog alarma

               Pravilom 8. iz dijela A poglavlja II-2. Priloga I. Direktivi 2009/45/EZ u pogledu sustava automatskog rasprskivanja, otkrivanja požara i protupožarnog alarma zahtijeva se da takvi sustavi budu takvi da se mogu odmah aktivirati bez djelovanja posade. Člankom 6. stavkom 2. točkom (a) podtočkom i. utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS, 1974., s izmjenama.

               Nadalje, pravilom 8. iz dijela A poglavlja II-2. Priloga I. Direktivi 2009/45/EZ propisuje se primjena Kodeksa o sustavima za zaštitu od požara koji je donesen rezolucijom MSC.98(73) na brodove klasa B, C i D izgrađene 1. siječnja 2003. ili nakon tog datuma.

               Stoga bi izmjene poglavlja 8. Kodeksa o sustavima za zaštitu od požara utjecale na pravo EU-a zbog primjene Direktive 2009/45/EZ.

               3.6.Izmjene Kodeksa o poboljšanom programu nadzora iz 2011.

               Cilj je Uredbe (EU) br. 530/2012 Europskog parlamenta i Vijeća o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom utvrditi ubrzani sustav postepenog uvođenja primjene zahtjeva o dvostrukoj oplati ili ekvivalentnih projektnih zahtjeva iz Konvencije MARPOL 73/78, kako je definirana u članku 3. te Uredbe, na tankere za ulje s jednostrukom oplatom te zabraniti prijevoz teških frakcija ulja tankerima s jednostrukom oplatom u luke država članica ili iz njih.

               Uredbom se propisuje obvezna primjena IMO-ova Programa procjene stanja (CAS) na tankere za ulje s jednostrukom oplatom starije od 15 godina. Člankom 5. zahtijeva se da takvi tankeri ispunjavaju zahtjeve CAS-a, koji je u članku 6. definiran kao Program procjene stanja donesen Rezolucijom MEPC-a 94(46) od 27. travnja 2001. kako je izmijenjena Rezolucijom MEPC-a 99(48) od 11. listopada 2002. i Rezolucijom MEPC-a 112(50) od 4. prosinca 2003. Poboljšanim programom inspekcije tijekom pregleda brodova za rasuti teret i tankera za prijevoz ulja, odnosno Poboljšanim programom nadzora (ESP), utvrđeno je kako se provodi taj pojačani nadzor. Budući da se CAS koristi ESP-om za ostvarenje svojeg cilja, primjenom Uredbe (EU) br. 530/2012. sve izmjene inspekcija ESP-a bit će izravno i automatski primjenjive. Izmjene koje treba donijeti na 96. sjednici Odbora za pomorsku sigurnost i kojima bi se uvele izmjene Kodeksa o poboljšanom programu nadzora stoga će utjecati na pravo EU-a zbog primjene Uredbe (EU) br. 530/2012.

               3.7.Sažetak

               Uzimajući u obzir prethodno opisanu povezanost predloženih izmjena i mjerodavnog zakonodavstva EU-a, Komisija smatra da je donošenje navedenih izmjena, koje se očekuje na 40. sjednici Odbora za olakšice, 69. sjednici Odbora za zaštitu morskog okoliša i 96. sjednici Odbora za pomorsku sigurnost u isključivoj nadležnosti EU-a koju Unija ima u skladu s člankom 3. stavkom 2. UFEU-a u mjeri u kojoj se donošenjem međunarodnih instrumenata o kojima je riječ utječe na zajednička pravila.

               U skladu s dobro konsolidiranom sudskom praksom, čak i ako Unija nije članica IMO-a niti je ugovorna stranka odgovarajućih međunarodnih instrumenata, države članice nemaju ovlasti preuzeti obveze koje bi mogle utjecati na pravila EU-a donesena zbog postizanja ciljeva Ugovora, osim ako im je ta ovlast dodijeljena odlukom Vijeća na prijedlog Komisije.

               4.Zaključak

               Komisija stoga predlaže Odluku Vijeća o stajalištu koje treba zauzeti u ime Europske unije o izmjenama navedenima u stavcima 1.1. – 1.6. koje treba donijeti na 40. sjednici Odbora za olakšice, 69. sjednici Odbora za zaštitu morskog okoliša odnosno 96. sjednici Odbora za pomorsku sigurnost.

               2016/0048 (NLE)

               Prijedlog

               ODLUKE VIJEĆA

               o stajalištu koje je potrebno zauzeti u ime Europske unije u Međunarodnoj pomorskoj organizaciji tijekom 40. sjednice Odbora za olakšice, 69. sjednice Odbora za zaštitu morskog okoliša i 96. sjednice Odbora za pomorsku sigurnost o donošenju izmjena Konvencije o olakšicama, Priloga IV. Konvenciji MARPOL, pravila II-2/13. i II-2/18. Konvencije SOLAS te Kodeksa o sustavima za zaštitu od požara i Kodeksa o poboljšanom programu nadzora iz 2011.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9.,

               uzimajući u obzir prijedlog Europske komisije,

               budući da:

               (1)Cilj djelovanja Europske unije u području pomorskog prometa trebao bi biti poboljšanje pomorske sigurnosti i zaštita morskog okoliša.

               (2)Odbor za olakšice (FAL) Međunarodne pomorske organizacije (IMO) odobrio je na svojoj 39. sjednici izmjene Konvencije o olakšicama. Očekuje se da će te izmjene biti donesene na 40. sjednici FAL-a koja će se održati u travnju 2016.

               (3)Na 68. sjednici IMO-ova Odbora za zaštitu morskog okoliša (MEPC) dogovoreno je da je primljen dovoljan broj obavijesti u skladu s pravilom 12.a iz Priloga IV. Konvenciji MARPOL kako bi se dio Baltičkog mora odredio kao posebno područje te se stoga za to posebno područje može utvrditi datum stupanja na snagu tog određivanja predviđenog pravilom 11.3. iz Priloga IV. Na 68. sjednici Odbora za zaštitu morskog okoliša (MEPC) zaključeno je da su izmjene pravila 1. i 11. Priloga IV. Konvenciji MARPOL potrebne kako bi taj dio posebnog područja stupio na snagu te bi u tu svrhu trebalo predložiti izmjene Priloga IV. Konvenciji MARPOL. Očekuje se donošenje tih izmjena na 69. sjednici MEPC-a koja će se održati u travnju 2016.

               (4)IMO-ov Odbor za pomorsku sigurnost (MSC) na svojoj je 95. sjednici odobrio izmjene pravila II-2/13. i II-2/18. Konvencije SOLAS, Međunarodnog kodeksa za sustave za zaštitu od požara (Kodeks FSS) i Kodeksa o poboljšanom programu nadzora (Kodeks ESP) iz 2011. Očekuje se da će te izmjene biti donesene na 96. sjednici MSC-a koja će se održati u svibnju 2016.

               (5)Općim preispitivanjem Konvencije FAL moderniziraju se njezine odredbe uzimajući u obzir promjene u području prijenosa informacija i podataka elektroničkim putem te u vezi s konceptom jedinstvenog prozora. Njome se posebno uvode mjere koje su važne za Europsku uniju u pogledu uključivanja brojeva viza na popise putnika, ali ne i na popise posade, te prava nadležnih tijela da propišu obveznu uporabu elektroničkog podnošenja obrazaca. Člancima 5. i 7. Direktive 2010/65/EU Europskog parlamenta i Vijeća
                  2
                utvrđuje se da se od 1. lipnja 2015. službeni postupci prijave za brodove koji dolaze u luke i odlaze iz luka država članica prihvaćaju isključivo u elektroničkom obliku preko jedinstvenog prozora te da države članice prihvaćaju papirnate obrasce FAL za postupak prijave do tog datuma. Informacije koje se zahtijevaju u skladu s pravnim aktom Unije moraju se dostavljati u elektroničkom obliku od 1. lipnja 2015. Zahtjev za uključivanje broja vize, ako je primjenjivo, na popise posade i putnika proizlazi iz točke 3.1.2. Priloga VI. Uredbi (EZ) br. 562/2006 Europskog parlamenta i Vijeća
                  3
               . Tim se zahtjevima uvode strože obveze od onih iz relevantnih pravila predviđenih Konvencijom FAL te je time stvorena nepodudarnost u smislu članka VIII. te Konvencije. Stoga bi države članice kao ugovorne stranke Konvencije FAL trebale obavijestiti IMO o toj nepodudarnosti.

               (6)Cilj je izmjena Priloga IV. Konvenciji MARPOL uspostavljanje pravnog okvira za primjenu dogovora sa 68. sjednice MEPC-a o tome da je primljeno dovoljno obavijesti o dostupnosti lučkih uređaja kako bi odredbe o posebnom području Baltičkog mora stupile na snagu te da se stoga mogu utvrditi datumi stupanja na snagu određivanja dijela Baltičkog mora kao posebnog područja u skladu s tim obavijestima. Člankom 4. Direktive 2000/59/EZ Europskog parlamenta i Vijeća
                  4
                obuhvaćeno je pitanje dostupnosti lučkih uređaja za prihvat, koje je obuhvaćeno i pravilom 12.a Rezolucije MEPC.200(62), kako bi se smanjila ispuštanja brodskog otpada i ostataka tereta u more, posebno ona nezakonita, iz brodova koji se koriste lukama u Uniji.

               (7)Izmjenama pravila II-2/13. Konvencije SOLAS utvrdit će se zahtjevi za ocjenjivanje putova za napuštanje u ranim fazama postupka projektiranja, koji će se primjenjivati na nove ro-ro brodove za prijevoz putnika i druge putničke brodove koji prevoze više od 36 putnika. Člankom 6. stavkom 2. točkom (a) podtočkom i. Direktive 2009/45/EZ Europskog parlamenta i Vijeća
                  5
                utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974., kako je izmijenjena. Nadalje, Direktiva 2009/45/EZ sadržava detaljna pravila o putovima za napuštanje na ro-ro putničkim brodovima klasa B, C i D, kako su utvrđena u stavku 6-1. dijela B poglavlja II. Priloga I.

               (8)Izmjenama pravila II-2/18. Konvencije SOLAS o površinama za slijetanje helikoptera na novim ro-ro putničkim brodovima postat će obvezne odredbe iz okružnice IMO-a MSC.1/Circ.1431 od 31. svibnja 2012. o smjernicama za odobrenje uređaja za gašenje požara na opremi za prihvat helikoptera pjenom. Pravilom 18. iz dijela B poglavlja II-2. Priloga I. Direktivi 2009/45/EZ Europskog parlamenta i Vijeća predviđeno je da brodovi opremljeni helidromima moraju ispunjavati zahtjeve, čija se izmjena sada očekuje, iz Konvencije SOLAS, kako je izmijenjena 1. siječnja 2003.

               (9)Revidiranim poglavljem 8. Kodeksa o sustavima za zaštitu od požara (Kodeks FSS) propisat će se obraćanje posebne pozornosti na specifikaciju kvalitete vode koju dostavlja proizvođač sustava s ciljem sprečavanja unutarnje korozije i začepljenja raspršivača. Člankom 6. stavkom 2. točkom (a) podtočkom i. Direktive 2009/45/EZ Europskog parlamenta i Vijeća utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974., kako je izmijenjena, a kojima se obuhvaćaju odredbe Kodeksa FSS koji je Rezolucijom IMO-a MSC.99(73) postao obvezan u okviru Konvencije SOLAS. Nadalje, Direktiva 2009/45/EZ Europskog parlamenta i Vijeća sadržava detaljna pravila za gašenje požara na brodovima klasa B, C i D, kako su utvrđena u stavcima 4.5. i 4.8. dijela A poglavlja II-2. Priloga I.

               (10)Novim poglavljem 17. Kodeksa FSS podrobnije će se opisati specifikacije za uređaje za gašenje požara u svrhu zaštite opreme za prihvat helikoptera kako se zahtijeva poglavljem II-2. Konvencije SOLAS. Člankom 6. stavkom 2. točkom (a) podtočkom i. Direktive 2009/45/EZ Europskog parlamenta i Vijeća utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974., kako je izmijenjena, a kojima se obuhvaćaju odredbe Kodeksa FSS koji je Rezolucijom IMO-a MSC.99(73) postao obvezan prema Konvenciji SOLAS. Nadalje, Direktiva 2009/45/EZ sadržava detaljna pravila o posebnim zahtjevima za opremu za prihvat helikoptera na brodovima klasa B, C i D, kako su utvrđena stavkom 18. dijela B poglavlja II. Priloga I.

               (11)Izmjene Kodeksa o poboljšanom programu nadzora (Kodeks ESP) iz 2011. namijenjene su usklađivanju izraza povezanih s priznatim organizacijama. Člancima 5. i 6. Uredbe (EU) br. 530/2012 Europskog parlamenta i Vijeća
                  6
                propisana je obvezna primjena IMO-ova Programa procjene stanja (CAS) na tankere za ulje s jednostrukom oplatom starije od 15 godina. Poboljšanim programom inspekcije tijekom pregleda brodova za rasuti teret i tankera za prijevoz ulja, odnosno Poboljšanim programom nadzora (ESP), utvrđeno je kako se provodi taj pojačani nadzor. Budući da se CAS koristi ESP-om za ostvarenje svojeg cilja, primjenom Uredbe (EU) br. 530/2012 sve izmjene inspekcija ESP-a bit će automatski primjenjive.

               (12)Unija nije članica IMO-a niti je ugovorna stranka predmetnih konvencija i kodeksa. Stoga je potrebno da Vijeće ovlasti države članice da izraze stajalište Unije i svoje prihvaćanje obveza u skladu s tim izmjenama,

               DONIJELO JE OVU ODLUKU:

               Članak 1.

               1.Unija na 40. sjednici OMO-ova Odbora za olakšice zauzima stajalište da se slaže s donošenjem izmjena Konvencije o olakšicama kako su utvrđene u Prilogu 1. dokumentu IMO-a FAL 39/16.

               2.Ako je primjenjivo, države članice glavnom tajniku IMO-a dostavljaju obavijest u pogledu izmjena iz stavka 1., propisanu člankom VIII. Konvencije FAL, što je prije moguće nakon stupanja na snagu tih izmjena.

               Članak 2.

               Unija na 69. sjednici IMO-ova Odbora za zaštitu morskog okoliša zauzima stajalište da se slaže s donošenjem izmjena pravila 1. i 11. iz Priloga IV. Konvenciji MARPOL-u, kako su utvrđene u Prilogu dokumentu IMO-a MEPC 69/3/3.

               Članak 3.

               Unija na 96. sjednici IMO-ova Odbora za pomorsku sigurnost zauzima stajalište da se slaže s donošenjem sljedećih izmjena:

               –izmjena pravila II-2/13. Konvencije SOLAS kako su utvrđene u Prilogu 14. dokumentu IMO-a MSC 95/22/add2,

               –izmjena pravila II-2/18. Konvencije SOLAS kako su utvrđene u Prilogu 2. dokumentu IMO-a SSE 2/20,

               –izmjena poglavlja 8. Kodeksa o sustavima za zaštitu od požara kako su utvrđene u točki 1. Priloga 18. dokumentu IMO-a 95/22/add.2,

               –izmjena poglavlja 17. Kodeksa o sustavima za zaštitu od požara kako su utvrđene u točki 2. Priloga 18. dokumentu IMO-a 95/22/add.2,

               –izmjena Kodeksa o poboljšanom programu nadzora iz 2011. kako su utvrđene u Prilogu 15. dokumentu IMO-a 95/22/add.2.

               Članak 4.

               1.Države članice, koje su članice IMO-a, izražavaju stajalište Unije kako je utvrđeno u članku 1. stavku 1. te člancima 2. i 3. djelujući zajednički u interesu Unije.

               2.Mogu se dogovoriti formalne i manje promjene stajališta iz članaka 1., 2. i 3. bez potrebe za njegovom izmjenom.

               Članak 5.

               Države članice ovime su ovlaštene izraziti svoje prihvaćanje obveza, u interesu Unije, u skladu s izmjenama iz članaka 1., 2. i 3.

               Članak 6.

               Ova je Odluka upućena državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća 2014/280/EU o stajalištu koje je potrebno zauzeti u ime Europske unije na Međunarodnoj pomorskoj organizaciji tijekom 93. zasjedanja Odbora za pomorsku sigurnost o donošenju izmjena pravila II.-1./29., II.-2./3., 2./9.7., 2./13.4., 2./18., III./20. konvencije SOLAS, Kodeksa o sredstvima za spašavanje i Kodeksa o poboljšanom programu nadzora iz 2011. SL l 145, 16.5.2014., str. 40.

                     (2)
                  Direktiva 2010/65/EU Europskog parlamenta i Vijeća od 20. listopada 2010. o službenom postupku prijave za brodove koji dolaze u luke i/ili odlaze iz luka država članica i o stavljanju izvan snage Direktive 2002/6/EZ, SL L 283, 29.10.2010., str. 1.)

                     (3)
                  Uredba (EZ) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (SL L 105, 13.4.2006., str. 1.)

                     (4)
                  Direktiva 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta (SL L 332, 28.12.2000., str. 81.)

                     (5)
                  Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.)

                     (6)
                  Uredba (EU) br. 530/2012 Europskog parlamenta i Vijeća od 13. lipnja 2012. o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom (SL L 172, 30.6.2012., str. 3.)


               EUROPSKA KOMISIJA
            Bruxelles, 8.4.2016.
            COM(2016) 191 final
            2016/0101(NLE)
            Prijedlog
            ODLUKE VIJEĆA
            o potpisivanju, u ime Unije, i privremenoj primjeni Sporazuma između Europske unije i Tuvalua o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               U Uredbi Vijeća (EZ) br. 539/2001
                  1
                navode se treće zemlje čiji državljani moraju imati vizu pri prelasku vanjskih granica država članica i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama, osim Irske i Ujedinjene Kraljevine.

               Uredbom (EU) br. 509/2014 Europskog parlamenta i Vijeća
                  2
                izmijenjena je Uredba (EZ) br. 539/2001 tako što je 19 zemalja premješteno u Prilog II. u kojem se navodi popis trećih zemalja čiji su državljani izuzeti od obveze posjedovanja vize. Tih su 19 zemalja sljedeće: Dominika, Grenada, Kiribati, Kolumbija, Maršalovi Otoci, Mikronezija, Nauru, Palau, Peru, Sveta Lucija, Sveti Vincent i Grenadini, Samoa, Salomonovi Otoci, Timor-Leste, Tonga, Trinidad i Tobago, Tuvalu, Ujedinjeni Arapski Emirati i Vanuatu. Uz upućivanja na svaku od tih zemalja u Prilogu II. navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               Uredba (EU) br. 509/2014 donesena je 20. svibnja 2014. te je stupila na snagu 9. lipnja 2014. U srpnju 2014. Komisija je dostavila Vijeću preporuku da je ovlasti za početak pregovora o sporazumima o ukidanju viza sa svakom od sljedećih 17 zemalja: Dominikom, Grenadom, Kiribatijem, Maršalovim Otocima, Mikronezijom, Nauruom, Palauom, Svetom Lucijom, Svetim Vincentom i Grenadinima, Samoom, Salomonovim Otocima, Timor-Lesteom, Tongom, Trinidadom i Tobagom, Tuvaluom, Ujedinjenim Arapskim Emiratima i Vanuatuom
                  3
               . Vijeće je 9. listopada 2014. Komisiji dostavilo pregovaračke smjernice.

               Prvi sporazumi o ukidanju viza potpisani su 6. svibnja 2015. (Ujedinjeni Arapski Emirati), 26. svibnja 2015. (Timor-Leste) i 28. svibnja 2015. (Dominika, Grenada, Samoa, Sveta Lucija, Sveti Vincent i Grenadini, Trinidad i Tobago te Vanuatu) i privremeno se primjenjuju od datuma potpisivanja do njihova stupanja na snagu. Vijeće je odobrilo potpisivanje drugog niza sporazuma o ukidanju viza s Tongom (potpisan 20. studenoga 2015.), Kolumbijom (potpisan 2. prosinca 2015.), Kiribatijem (datum potpisivanja treba odrediti) i Palauom (potpisan 7. prosinca 2015.). Ta se četiri sporazuma privremeno primjenjuju od sljedećeg dana od dana potpisivanja do njihova stupanja na snagu.

               Pregovori s Tuvaluom započeli su 19. studenog 2014. Tijekom tog sastanka mogao se revidirati cijeli tekst nacrta i daljnjim razgovorima postignut je dogovor o svim aspektima. Glavni su pregovarači parafirali sporazum 8. listopada 2015. u Bruxellesu. Države članice obaviještene su tijekom sastanka Radne skupine za vize u okviru Vijeća koji je održan 26. listopada 2015.

               2.PRAVNA OSNOVA

               Sa strane Unije, pravna je osnova sporazuma članak 77. stavak 2. točka (a) Ugovora o funkcioniranju Europske unije (UFEU), u vezi s njegovim člankom 218.

               Priloženi prijedlog predstavlja pravni instrument za potpisivanje sporazuma. Vijeće će odlučiti kvalificiranom većinom.

               Uzimajući u obzir činjenicu da će Tuvalu moći brzo završiti unutarnji postupak ratifikacije te dugo razdoblje koje je proteklo otkada je Komisija prvi put predložila izuzeće državljana Tuvalua od obveze posjedovanja vize (u studenome 2012.), prijedlogom odluke o potpisivanju utvrđuje se privremena primjena sporazuma od sljedećeg dana od datuma njegova potpisivanja u skladu s člankom 218. stavkom 5. UFEU-a. Uzimajući u obzir da je prije sklapanja sporazuma potrebna suglasnost Europskog parlamenta, Komisija će obavijestiti Europski parlament o privremenoj primjeni sporazuma.

               3.ISHOD PREGOVORA

               Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma o ukidanju viza prihvatljiv za Uniju.

               Njegov konačan sadržaj može se sažeti kako slijedi:

               Svrha

               Sporazumom se građanima Europske unije i državljanima Tuvalua omogućava boravak bez vize na državnom području druge ugovorne stranke od najviše 90 dana u bilo kojem razdoblju od 180 dana.

               Kako bi se osiguralo jednako postupanje prema svim građanima EU-a, u sporazum je uključena odredba prema kojoj Tuvalu može suspendirati primjenu sporazuma ili ga otkazati samo u odnosu na sve države članice Europske unije te da i Unija može suspendirati primjenu sporazuma ili ga otkazati samo u odnosu na sve države članice.

               Posebni položaj Ujedinjene Kraljevine i Irske prikazan je u preambuli.

               Područje primjene

               Ukidanjem viza obuhvaćene su sve kategorije osoba (nositelji običnih, diplomatskih, službenih i posebnih putovnica) čija svrha putovanja ne uključuje obavljanje plaćene aktivnosti. Svaka država članica i Tuvalu mogu za tu kategoriju uvesti obvezu posjedovanja vize za državljane druge stranke u skladu s primjenjivim pravom Unije ili nacionalnim pravom. Kako bi se osigurala usklađena provedba, sporazumu je priložena zajednička izjava o tumačenju kategorije osoba koje putuju u svrhu obavljanja plaćene aktivnosti.

               Trajanje boravka

               Sporazumom se građanima Europske unije i državljanima Tuvalua omogućava boravak bez vize na državnom području druge ugovorne stranke od najviše 90 dana u bilo kojem razdoblju od 180 dana. Zajednička izjava o tumačenju tog razdoblja od 90 dana u bilo kojem razdoblju od 180 dana priložena je sporazumu.

               Sporazumom se uzima u obzir položaj država članica koje još ne primjenjuju u cijelosti schengensku pravnu stečevinu. Sve dok nisu dio schengenskog prostora bez unutarnjih granica, ukidanjem viza državljani Tuvalua stječu pravo boravka od 90 dana u bilo kojem razdoblju od 180 dana na području svake od tih država članica (trenutačno su to Bugarska, Hrvatska, Cipar i Rumunjska), neovisno o razdoblju izračunatom za cijeli schengenski prostor.

               Teritorijalna primjena

               Sporazum sadržava odredbe o njegovoj teritorijalnoj primjeni: u slučaju Francuske i Nizozemske, ukidanjem viza državljani Tuvalua imali bi pravo na boravak samo na europskim područjima tih država članica.

               Izjave

               Osim prethodno spomenutih zajedničkih izjava, sporazumu su priložene još dvije zajedničke izjave:

               –o pridruživanju Norveške, Islanda, Švicarske i Lihtenštajna provedbi, primjeni i razvoju schengenske pravne stečevine,

               –o potpunom širenju informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska.

               4.ZAKLJUČAK

               Imajući na umu navedene rezultate, Komisija predlaže da Vijeće

               –odluči o potpisivanju sporazuma u ime Unije i ovlasti predsjednika Vijeća da odredi osobu ili osobe koje će biti ovlaštene za potpisivanje sporazuma u ime Unije;

               –odobri privremenu primjenu sporazuma do njegova stupanja na snagu.

               2016/0101 (NLE)

               Prijedlog

               ODLUKE VIJEĆA

               o potpisivanju, u ime Unije, i privremenoj primjeni Sporazuma između Europske unije i Tuvalua o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Uredbom (EU) br. 509/2014 Europskog parlamenta i Vijeća
                  4
                upućivanje na Tuvalu premješteno je iz Priloga I. u Prilog II. Uredbi Vijeća (EZ) br. 539/2001
                  5
               .

               (2)Uz to upućivanje na Tuvalu navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               (3)Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Tuvaluom o sklapanju sporazuma o ukidanju viza za kratkotrajni boravak za nositelje diplomatskih putovnica (dalje u tekstu „Sporazum”).

               (4)Pregovori o Sporazumu započeli su 19. studenoga 2014. te su uspješno zaključeni njegovim parafiranjem 8. listopada 2015.

               (5)Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao privremeno primjenjivati od sljedećeg dana od datuma njegova potpisivanja do završetka postupaka za njegovo formalno sklapanje.

               (6)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  6
               ; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (7)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  7
               ; Irska stoga ne sudjeluje u donošenju ove Odluke te ona za nju nije obvezujuća, niti se na nju primjenjuje,

               DONIJELO JE OVU ODLUKU:

               Članak 1.

               Odobrava se potpisivanje Sporazuma između Europske unije i Tuvalua o ukidanju viza za kratkotrajni boravak (dalje u tekstu „Sporazum”) u ime Unije, podložno njegovu sklapanju.

               Tekst Sporazuma priložen je ovoj Odluci.

               Članak 2.

               Izjave priložene ovoj Odluci odobravaju se u ime Unije.

               Članak 3.

               Predsjednik Vijeća ovlašćuje se da odredi osobu ili osobe koje će biti ovlaštene za potpisivanje Sporazuma u ime Unije.

               Članak 4.

               Sporazum se privremeno primjenjuje od sljedećeg dana od datuma njegova potpisivanja do završetka postupaka za njegovo formalno sklapanje.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 81, 21.3.2001., str. 1.

                     (2)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 149, 20.5.2014., str. 67.

                     (3)
                  COM (2014) 467, 17.7.2014.

                     (4)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 149, 20.5.2014., str. 67.

                     (5)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 81, 21.3.2001., str. 1.

                     (6)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.)

                     (7)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles, 8.4.2016.
            COM(2016) 191 final
            PRILOG

            Prijedlogu odluke Vijeća
            o potpisivanju, u ime Unije, i privremenoj primjeni Sporazuma između Europske unije i Tuvalua o ukidanju viza za kratkotrajni boravak

               PRILOG

               Prijedlogu odluke Vijeća

               o potpisivanju, u ime Unije, i privremenoj primjeni Sporazuma između Europske unije i Tuvalua o ukidanju viza za kratkotrajni boravak

               SPORAZUM

               između Europske unije i Tuvalua o ukidanju viza za kratkotrajni boravak

               EUROPSKA UNIJA, dalje u tekstu „Unija” ili „EU”, i

               TUVALU,

               dalje u tekstu zajednički „ugovorne stranke”,

               S CILJEM daljnjeg razvoja prijateljskih odnosa između ugovornih stranaka i u želji olakšanja putovanja osiguranjem ulaska i kratkotrajnog boravka bez viza za svoje građane,

               UZIMAJUĆI U OBZIR Uredbu (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva
                  1
               , među ostalim, premještanjem 19 trećih zemalja, uključujući Tuvalu, na popis trećih zemalja čiji su državljani izuzeti od obveze posjedovanja vize za kratkotrajni boravak u državama članicama,

               IMAJUĆI NA UMU da se u članku 1. Uredbe (EU) br. 509/2014 navodi da se za tih 19 zemalja izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Unijom,

               ŽELEĆI zaštititi načelo jednakog postupanja prema svim građanima EU-a,

               VODEĆI RAČUNA o tome da osobe koje putuju u svrhu obavljanja plaćene aktivnosti tijekom svojeg kratkotrajnog boravka nisu obuhvaćene ovim Sporazumom pa se stoga na tu kategoriju nastavljaju primjenjivati odgovarajuća pravila prava Unije i nacionalnog prava država članica te nacionalnog prava Tuvalua o obvezi posjedovanja vize ili o izuzeću od te obveze i o pristupu zapošljavanju,

               UZIMAJUĆI U OBZIR Protokol o stajalištu Ujedinjene Kraljevine i Irske s obzirom na područje slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELI SU SE KAKO SLIJEDI:

               ČLANAK 1.

               Svrha

               Ovim Sporazumom predviđa se izuzeće od obveze posjedovanja vize za građane Unije i državljane Tuvalua kada putuju na državno područje druge ugovorne stranke na razdoblje od najviše 90 dana unutar bilo kojeg razdoblja od 180 dana.

               ČLANAK 2.

               Definicije

               Za potrebe ovog Sporazuma:

               (a)
                     „država članica” znači bilo koja država članica Unije, osim Ujedinjene Kraljevine i Irske;

               (b)
                     „građanin Unije” znači državljanin države članice kako je definirana u točki (a);

               (c)
                     „državljanin Tuvalua“ znači svaka osoba koja ima državljanstvo Tuvalua;

               (d)
                     „schengenski prostor“ znači prostor bez unutarnjih granica koji se sastoji od državnih područja država članica iz točke (a) koje primjenjuju schengensku pravnu stečevinu u cijelosti.

               ČLANAK 3.

               Područje primjene

               1.
                     Građani Unije koji imaju valjanu običnu, diplomatsku, službenu ili posebnu putovnicu, koju je izdala neka od država članica, mogu bez vize ući na državno područje Tuvalua i na njemu boraviti tijekom razdoblja boravka kako je definirano u članku 4. stavku 1.

               Državljani Tuvalua koji imaju valjanu običnu, diplomatsku, službenu ili posebnu putovnicu, koju je izdao Tuvalu, mogu bez vize ući na državno područje država članica i na njemu boraviti tijekom razdoblja boravka kako je definirano u članku 4. stavku 2.

               2.
                     Stavak 1. ovog članka ne primjenjuje se na osobe koje putuju u svrhu obavljanja plaćene aktivnosti.

               Za tu kategoriju osoba svaka država članica može zasebno uvesti obvezu posjedovanja vize za državljane Tuvalua ili je može ukinuti u skladu s člankom 4. stavkom 3. Uredbe (EZ) br. 539/2001
                  2
               .

               Tuvalu može za tu kategoriju osoba donijeti odluku o obvezi posjedovanja vize ili o njezinu ukidanju za državljane svake države članice zasebno u skladu sa svojim nacionalnim pravom.

               3.
                     Izuzeće od obveze posjedovanja vize predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Tuvalu zadržavaju pravo odbiti ulazak i kratkotrajni boravak na svojim državnim područjima ako nije ispunjen jedan od tih uvjeta ili više njih.

               4.
                     Izuzeće od obveze posjedovanja vize primjenjuje se bez obzira na vrstu prijevoza kojim se koristi za prelazak granica ugovornih stranaka.

               5.
                     Pitanja koja nisu obuhvaćena ovim Sporazumom uređena su pravom Unije, nacionalnim pravom država članica i nacionalnim pravom Tuvalua.

               ČLANAK 4.

               Trajanje boravka

               1.
                     Građani Unije mogu boraviti na državnom području Tuvalua najviše 90 dana u bilo kojem razdoblju od 180 dana.

               2.
                     Državljani Tuvalua mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.

               Državljani Tuvalua mogu boraviti najviše 90 dana u bilo kojem razdoblju od 180 dana na državnom području svake države članice koja još ne primjenjuje u cijelosti schengensku pravnu stečevinu, neovisno o razdoblju boravka izračunanom za državno područje država članica koje u cijelosti primjenjuju schengensku pravnu stečevinu.

               3.
                     Ovim se Sporazumom ne utječe na mogućnost Tuvalua i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.

               ČLANAK 5.

               Teritorijalna primjena

               1.
                     U pogledu Francuske Republike ovaj Sporazum primjenjuje se samo na europsko područje Francuske Republike.

               2.
                     U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.

               ČLANAK 6.

               Zajednički odbor za upravljanje Sporazumom

               1.
                     Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Tuvalua. Uniju predstavlja Europska komisija.

               2.
                     Odbor, među ostalim, ima sljedeće zadatke:

               (a)
                     nadzor provedbe ovog Sporazuma;

               (b)
                     predlaganje izmjena ili dopuna ovom Sporazumu;

               (c)
                     rješavanje sporova koji proizlaze iz tumačenja ili primjene ovog Sporazuma.

               3.
                     Odbor se sastaje prema potrebi, na zahtjev jedne od ugovornih stranaka.

               4.
                     Odbor donosi svoj poslovnik.

               ČLANAK 7.

               Povezanost ovog Sporazuma s postojećim bilateralnim sporazumima o ukidanju viza
                  između država članica i Tuvalua

               Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Tuvalua u mjeri u kojoj se njima uređuju pitanja koja su obuhvaćena područjem primjene ovog Sporazuma.

               ČLANAK 8.

               Završne odredbe

               1.
                     Ugovorne stranke ratificiraju ili odobravaju ovaj Sporazum u skladu sa svojim unutarnjim postupcima te Sporazum stupa na snagu prvog dana drugog mjeseca nakon kasnijeg od dva datuma na koji su ugovorne stranke jedna drugu obavijestile da su prethodno navedeni postupci završeni.

               Ovaj se Sporazum primjenjuje privremeno od sljedećeg dana od dana njegova potpisivanja.

               2.
                     Ovaj se Sporazum sklapa na neodređeno vrijeme, osim ako se otkaže u skladu sa stavkom 5.

               3.
                     Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke obavijeste jedna drugu o okončanju unutarnjih postupaka potrebnih u tu svrhu.

               4.
                     Svaka ugovorna stranka može u cijelosti ili djelomično suspendirati ovaj Sporazum, posebno zbog razloga javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon ponovnog uvođenja obveze posjedovanja vize od strane neke od ugovornih stranaka. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.

               5.
                     Svaka ugovorna stranka može otkazati ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.

               6.
                     Tuvalu može suspendirati ili otkazati ovaj Sporazum samo u odnosu na sve države članice.

               7.
                     Unija može suspendirati ili otkazati ovaj Sporazum samo u odnosu na sve svoje države članice.

               Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               ZAJEDNIČKA IZJAVA O ISLANDU, NORVEŠKOJ, ŠVICARSKOJ
                  I LIHTENŠTAJNU

               Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.

               U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Tuvalua, s druge strane, bez odgode sklope bilateralne sporazume o ukidanju viza za kratkotrajni boravak pod sličnim uvjetima kao u ovom Sporazumu.

               ZAJEDNIČKA IZJAVA O TUMAČENJU KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI
                  U SKLADU S ČLANKOM 3. STAVKOM 2. OVOG SPORAZUMA

               Želeći osigurati zajedničko tumačenje, ugovorne stranke suglasne su da, za potrebe ovog Sporazuma, kategorija osoba koje obavljaju plaćenu aktivnost obuhvaća osobe koje ulaze na područje druge ugovorne stranke u svrhu obavljanja plaćenog zanimanja ili plaćene aktivnosti kao zaposlenik ili pružatelj usluga.

               Ta kategorija ne bi trebala obuhvaćati:

               –
                     poslovne ljude, tj. osobe koje putuju za potrebe poslovanja (a nisu zaposlene u zemlji druge ugovorne stranke),

               –
                     sportaše ili umjetnike koji obavljaju aktivnost na ad hoc osnovi,

               –
                     novinare koje su poslali mediji iz njihove zemlje boravišta i

               –
                     pripravnike u poduzećima.

               Provedbu ove izjave nadzire Zajednički odbor prema svojim nadležnostima na temelju članka 6. ovog Sporazuma te on može predložiti izmjene ako to na temelju iskustava ugovornih stranaka smatra potrebnim.

               ZAJEDNIČKA IZJAVA O TUMAČENJU RAZDOBLJA OD 90 DANA
                  U BILO KOJEM RAZDOBLJU OD 180 DANA IZ ČLANKA 4. OVOG SPORAZUMA

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno u članku 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne premašuje 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ZAJEDNIČKA IZJAVA O OBAVJEŠĆIVANJU GRAĐANA
                  O SPORAZUMU O UKIDANJU VIZA

               Prepoznajući važnost transparentnosti za građane Europske unije i državljane Tuvalua, ugovorne stranke suglasne su osigurati potpuno širenje informacija o sadržaju i posljedicama sporazuma o izuzeću od obveze posjedovanja vize i povezanim pitanjima, kao što su uvjeti ulaska.

               _________________

                     (1)
                  SL L 149, 20.5.2014., str. 67.

                     (2)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.)


               EUROPSKA KOMISIJA
            Bruxelles, 22.6.2017.
            COM(2017) 332 final
            2017/0135(NLE)
            Prijedlog
            ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Pristupanjem Republike Hrvatske proširena je carinska unija Europske unije. Zbog toga je Europska unija na temelju pravila Svjetske trgovinske organizacije (WTO) (članak XXIV. stavak 6. GATT-a iz 1994.) morala pokrenuti pregovore s članicama WTO-a koje imaju pregovaračka prava povezana s tarifnim rasporedom Hrvatske kako bi se postigao dogovor o kompenzacijskoj prilagodbi. Takva se prilagodba provodi ako donošenje vanjskog tarifnog sustava EU-a dovodi do povećanja carina iznad razine na koju se zemlja pristupnica obvezala pri WTO-u.

               Vijeće je 15. srpnja 2013. ovlastilo Komisiju da otvori pregovore na temelju članka XXIV. stavka 6. GATT-a iz 1994. Komisija je s članicama WTO-a koje imaju pregovaračka prava pregovarala o ukidanju određenih koncesija u vezi s ukidanjem rasporeda Republike Hrvatske u okviru njezina pristupanja Europskoj uniji.

               Iz pregovora s Novim Zelandom proizišao je nacrt Sporazuma u obliku razmjene pisama koji je parafiran 18. svibnja 2017. u Ženevi („Sporazum”). Stoga Europska komisija predlaže Vijeću da odobri potpisivanje Sporazuma.

               •Usklađenost s postojećim odredbama u tom području politike

                  Prijedlog je u skladu s praksom EU-a iz prethodnih proširenja EU-a.

               •Usklađenost s drugim politikama Unije

                  Prijedlog se temelji na praksi EU-a koja je u skladu s politikom EU-a u području vanjskog djelovanja, industrije i poljoprivrede.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. Ugovora o funkcioniranju Europske unije (UFEU) u vezi s člankom 218. stavkom 5. UFEU-a o potpisivanju međunarodnih sporazuma.

               •Supsidijarnost (za neisključivu nadležnost)

               Prijedlog je u isključivoj nadležnosti Unije u skladu s člankom 3. stavkom 1. točkom (e) Ugovora o funkcioniranju Europske unije. Načelo supsidijarnosti stoga se ne primjenjuje.

               •Proporcionalnost

               Ukidanje koncesija Hrvatske utjecalo je na Novi Zeland. Kompenzacijske prilagodbe ne prelaze prava Novog Zelanda u tom pogledu. Prijedlog je u skladu s načelom proporcionalnosti.

               •Odabir instrumenta

               Na temelju članka 218. stavka 5. UFEU-a zahtijeva se Odluka Vijeća o odobrenju potpisivanja Sporazuma.

               3.SAVJETOVANJA S DIONICIMA

               •Savjetovanja s dionicima

                  S Vijećem (Odbor za trgovinsku politiku) redovito su održavana savjetovanja o sadržaju i napretku pregovora. Obaviješten je Europski parlament (Odbor INTA).

               4.UTJECAJ NA PRORAČUN

                  Vidi financijski izvještaj.

               5.OSTALI ELEMENTI

               •Planovi provedbe

               Komisija predlaže Vijeću da se u ime Unije potpiše Sporazum u obliku razmjene pisama s Novim Zelandom. Istovremeno se Vijeću podnosi i zaseban prijedlog o sklapanju tog Sporazuma.

               Rezultati su Sporazuma sljedeći:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Komisija će na temelju članka 187. točke (a) Uredbe o jedinstvenoj zajedničkoj organizaciji tržišta (ZOT) (Uredba (EU) br. 1308/2013) donijeti provedbene uredbe o proširenju relevantnih kvota i upravljanju njima.

               Te provedbene mjere pripremaju se istovremeno s ovim prijedlogom.

               2017/0135 (NLE)

               Prijedlog

               ODLUKE VIJEĆA

               o potpisivanju, u ime Europske unije, Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Vijeće je 15. srpnja 2013. ovlastilo Komisiju da otvori pregovore s određenim drugim članicama Svjetske trgovinske organizacije na temelju članka XXIV. stavka 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Uniji.

               (2)Pregovore je vodila Komisija u skladu s pregovaračkih smjernicama koje je donijelo Vijeće.

               (3)Pregovori su zaključeni te je Sporazum u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Uniji parafiran 18. svibnja 2017.

               (4)Sporazum bi trebalo potpisati,

               DONIJELO JE OVU ODLUKU:

               Članak 1.

               Odobrava se potpisivanje, u ime Unije, Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji, podložno sklapanju navedenog Sporazuma
                  1
               .

               Članak 2.

               Predsjednika Vijeća ovlašćuje se da odredi osobe ovlaštene za potpisivanje Sporazuma u ime Unije.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                        FINANCIJSKI IZVJEŠTAJ

                        DATUM:

                        1.

                        NASLOV PRORAČUNA:

                        Poglavlje 12. – Carine i ostale pristojbe

                        2.

                        NASLOV:

                        Prijedlog Odluke Vijeća o potpisivanju, u ime Europske unije, Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

                        3.

                        PRAVNA OSNOVA:

                        Ugovor o funkcioniranju Europske unije, a posebno njegovi članci 207. i 218.

                        4.

                        CILJEVI:

                        Odobrenje potpisivanja Sporazuma u obliku razmjene pisama između Europske unije i Novog Zelanda.

                        5.

                        FINANCIJSKI UTJECAJ

                        TEKUĆA FINANCIJSKA GODINA, 2017.
                           (u milijunima EUR)

                        SLJEDEĆA FINANCIJSKA GODINA, 2018.

                        (u milijunima EUR)

                        FINANCIJSKA GODINA 2019.

                        (u milijunima EUR)

                        5.0.

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                           –

                           –

                           –

                        5.1.

                        PRIHODI

                        –
                              VLASTITA SREDSTVA EU-a
                           (PRISTOJBE/CARINE)

                        –
                              NACIONALNI

                        –

                        –

                        –

                        2017.

                        2018.

                        2019.

                        5.0.1.

                        PREDVIĐENI RASHODI

                        5.1.1.

                        PREDVIĐENI PRIHODI

                        –

                        –

                        –

                        5.2.

                        METODA IZRAČUNA: –

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        NE

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        NE

                        6.2.

                        HOĆE LI BITI POTREBAN DODATNI PRORAČUN?

                        NE

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        NE

                        NAPOMENE:

                     (1)
                  Tekst Sporazuma objavit će se zajedno s odlukom o njegovu sklapanju.

    ---documentbreak---

               EUROPSKA KOMISIJA
            Bruxelles, 22.6.2017.
            COM(2017) 332 final
            PRILOG

            Prijedlogu odluke Vijeća
            o potpisivanju, u ime Europske unije, Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               SPORAZUM U OBLIKU RAZMJENE PISAMA

               između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               A. Pismo Unije

               Poštovani,

               nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj raspored, za carinsko područje EU 28, uključuje koncesije sadržane u rasporedu EU 27 sa sljedećim izmjenama:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Europska unija i Novi Zeland međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana od datuma primitka zadnje obavijesti.

               Bio bih Vam zahvalan kad biste mi potvrdili da je Vaša Vlada suglasna sa sadržajem ovog pisma. Čast mi je predložiti da, ako je navedeno prihvatljivo Vašoj Vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Novog Zelanda.

               Primite izraze mojeg najdubljeg poštovanja.

               Za Europsku uniju

               B. Pismo Novog Zelanda

               Poštovani,

               čast mi je potvrditi primitak Vašeg pisma s današnjim datumom ________, koje glasi:

               „Nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj raspored, za carinsko područje EU 28, uključuje koncesije sadržane u rasporedu EU 27 sa sljedećim izmjenama:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Europska unija i Novi Zeland međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana od datuma primitka zadnje obavijesti.

               Bio bih Vam zahvalan kad biste mi potvrdili da je Vaša Vlada suglasna sa sadržajem ovog pisma. Čast mi je predložiti da, ako je navedeno prihvatljivo Vašoj Vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Novog Zelanda.”

               U ime svoje Vlade izražavam suglasnost s prethodno navedenim pismom.

               Za Novi Zeland